b'\n_START_ARTICLE_\nAhmadiyyah\n_START_PARAGRAPH_\nAhmadiyyah (Urdu: \xd8\xa7\xd8\xad\xd9\x85\xd8\xaf\xd9\x90\xdb\x8c\xdb\x81\xe2\x80\x8e\xe2\x80\x8e) ialah suatu gerakan Islam yang diasaskan di India di akhir abad ke-19, bermula dengan kehidupan dan ajaran Mirza Ghulam Ahmad (1835\xe2\x80\x931908), yang mendakwa memenuhi ramalan pengislah dunia di akhir zaman, seperti disebut dalam tradisi pelbagai agama dunia dan membawa kejayaan akhir Islam sebagaimana yang dijanjikan dalam ajaran Islam. Beliau mendakwa merupakan mujaddid (pengislah) abad Islam ke-14, Al-Masih dan Al-Mahdi yang ditunggu-tunggu Muslim. Pengikut taifah Ahmadiyyah dirujuk sebagai Ahmadi atau Muslim Ahmadi. Ahmadi menekankan kepercayaan bahawa Islam ialah hukum terakhir untuk manusia sebagaimana diwahyukan kepada Nabi Muhammad s.a.w. dan keperluan mengembalikan intipati sebenar dan bentuk aslinya, yang telah hilang ditelan zaman. Demikian, Ahmadi melihat diri mereka sebagai pendulu pemulihan dan penyebaran aman Islam. Ahmadi merupakan antara masyarakat Muslim terawal tiba di Britain dan negara Barat lain._NEWLINE_Terdapat sekatan undang-undang terhadap Ahmadi di beberapa negara Muslim, khususnya Pakistan._NEWLINE_Ajaran ini dikenali sebagai Qadiani iaitu sempena tempat lahir pengasasnya di Qadian iaitu sebuah kampung di Daerah Gusdapur, India.\n_START_SECTION_\nCiri-ciri ajaran Ahmadiyyah:\n_START_PARAGRAPH_\n(a)\xc2\xa0\xc2\xa0beriktikad bahawa Mirza Ghulam Ahmad sebagai Imam Mahdi, nabi, dan jelmaan Krisyna (tuhan mengikut kepercayaan Hindu);_NEWLINE_(b)\xc2\xa0\xc2\xa0beriktikad bahawa Allah S.W.T. tidak menurunkan kepada Mirza Ghulam Ahmad sebuah kitab suci yang bernama Al-Tazkirah;_NEWLINE_(c)\xc2\xa0\xc2\xa0beriktikad bahawa Mirza Ghulam Ahmad memiliki sejuta jenis mukjizat;_NEWLINE_(d)\xc2\xa0\xc2\xa0menghapuskan jihad dengan kekerasan dan melancarkan jihar dengan pena.;_NEWLINE_(e)\xc2\xa0\xc2\xa0tidak mengubah ayat Al-Quran seperti yang dituduh oleh para penentang iaitu ayat 6 surah Al-Saf, ayat 52 surah Al-Haj, dan ayat pertama surah Al-Qadr;_NEWLINE_(f)\xc2\xa0\xc2\xa0\xc2\xa0mendakwa malaikat sebagai pancaindera Allah S.W.T;_NEWLINE_(g)\xc2\xa0\xc2\xa0tidak pernah mengisytiharkan Qadian sebagai tanah suci dan tempat menunaikan haji;_NEWLINE_(h)\xc2\xa0\xc2\xa0mendakwa bahawa Nabi Isa meninggal dunia dan dimakamkan di Srinegar, India;'